# Murat (Tarn)

Murat$^,$$^,$$^,$ (Murat-sur-Vèbre en francés) es una comuna lengadociana en Espinosa situada dins lo departament de Tarn e la region Occitània. La comuna se situa dins lo Pargue Natural Regional del Naut Lengadòc.

## Toponimia

Murat (atestacion Murato, al començament del sègle IX) es un derivat de mur, amb l'apondi del sufixe -atum, çò que dona lo sens d'una aglomeracion aparada per de muralhas.
* Canac : se l'origina es la meteissa que la de Chanac (Gavaudan), lo nom s'explica pel nom d'òme latin Canus e lo sufixe -acum; s'es la meteissa que per Chanac (Corresa), solucion mens probabla, lo nom s'explica pel nom d'òme latin Calo, Calonis, totjorn amb lo sufixe -acum., latinizacion del sufixe gallés -*aco-. Seriá d'un biais o de l'autre una propietat rurala gallo-romana.
* Boisseson : se l'origina es la meteissa que per Boisseson, es un compausat de buxea (del latin buxus, "bois", e sufixe collectiu -ea) e del gallés dunum, "puèg, fortalesa", o de buxetum (del latin buxus e sufixe collectiu -etum) e sufixe -onem; mas Boisseson (masatge, anciana parròquia) es benlèu tot simplament un transferiment de Boisseson (la comuna situada prèp de Castras).
* La Becièira (?) seriá un compausat de bèç amb lo resultat del sufixe latin -aria; la preséncia de l'article fa supausar una formacion occitana del segond millenari;
* Candobre (?), en francés Candoubre, es un masatge situat sus la D162B, al moment que se partís en dos abans de confluir amb la D162, a quicòm coma 2,5 o 3km a l'OSO del capluòc. Se pòt conferir amb Cantobre, comuna de Nant, que deu èsser un *Cant-ò-briga, del celtic canto-, « redond, circular », e gallés briga, inaccentuat, « nautor, fortalesa »$^,$; mas i a doás diferéncias, o e non pas ò dobèrt, e lo t se sonoriza normalament pas en d dins una tala posicion. Se pòt tanben conferir amb Candesoubre o Candezoubre, riu prèp d'Albina e de La Cabareda : Candobre es prèp d'un afluent de Vèbre (nom francés).

## Administracion

Lista dels cònsols successius :
| Periòde | Periòde | Identitat |
| març de 2014 | 2020 | Daniel Vidal |
| març de 2001 | 2014 | Claude Gayraud |
| març de 1989 | 2001 | Gérard Razimbaud |
| 1988 | 1989 | Christiane Roque |
| març de 1977 | 1988 | Pierre Azaïs |
| març de 1971 | 1977 | Honoré Bézio |
| | 1971 | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 825, totala: 861 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 900 | 3 024 | 2 204 | 2 736 | 2 942 | 2 807 | 2 908 | 2 919 | 2 883 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 648 | 2 964 | 2 934 | 2 640 | 2 770 | 2 762 | 2 678 | 2 628 | 2 502 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 246 | 2 165 | 2 114 | 1 770 | 1 611 | 1 551 | 1 453 | 1 285 | 1 287 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 338 | 1 264 | 1 060 | 938 | 889 | 819 | 841 | 845 | 848 870 |
| 2009 | 2010 |
| 843 865 | 839 861 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Personalitats ligadas a la comuna

* Pierre Rivemale (1910-1945) pintre, que la familha ven de Canac, e que pintèt de païsatges de Murat.

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 486
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 171, a 1. Chanac
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 92, a Boisseron
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 103
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 104 e 86
* ↑ https://web.archive.org/web/20160424085524/http://hautevalleeduthore.overblog.com/sauveterre-le-ruisseau-de-candesoubre
* ↑ http://www.ladepeche.fr/article/2015/09/08/2172295-la-randonnee-du-candezoubre-c-est-dimanche.html

## Veire tanben
### Articles connèxes

* Comunas de Tarn

### Ligams extèrnes

* site de la vila
* Site del sindicat d'initiativa de Murat
* Portal de Lengadòc
* Wikimedia Commons prepausa de documents multimèdia liures sus Murat (Tarn).